stanford-oval/wikipedia huggingface dataset:
นิกร ดุสิตสิน

| ศาสตราจารย์กิตติคุณ นายแพทย์ นิกร ดุสิตสิน ม> ว.ม., ป.ช., จ.ภ. |
| --- | --- |
เกิด: 1 สิงหาคม พ.ศ. 2474 (93 ปี)
สัญชาติ: ไทย
มีชื่อเสียงจาก: นักวิจัยดีเด่นแห่งชาติ
ศาสตราจารย์กิตติคุณ นายแพทย์ นิกร ดุสิตสิน  เกิด 1 สิงหาคม พ.ศ. 2474 นักวิจัยดีเด่นแห่งชาติ ประจำปี พ.ศ. 2530 อดีตผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย
การศึกษา

โรงเรียนเตรียมอุดมศึกษา
แพทยศาสตรบัณฑิต คณะแพทยศาสตร์โรงพยาบาลจุฬาลงกรณ์ มหาวิทยาลัยแพทยศาสตร์
Certificate for Post Graduate Course in Medicine Obstetric and Gynecology,  มหาวิทยาลัยเพนซิลเวเนีย
M.Sc. in Medicine, มหาวิทยาลัยเพนซิลเวเนีย สหรัฐอเมริกา
Certificate of Training in Obstetric and Gynecologic Endocrinology, The Jefferson Medical College, Philadelphia
หนังสืออนุมัติแสดงความรูความชำนาญในการประกอบวิชาชีพเวชกรรม สาขาสูติศาสตร์ – นรีเวชวิทยา   แพทยสภา
Certificate of Health Planning, The School of Hygiene and Public Health, มหาวิทยาลัยจอนส์ฮอปกินส์
ปริญญาแพทยศาสตรดุษฎีบัณฑิต มหาวิทยาลัยขอนแก่นและจุฬาลงกรณ์มหาวิทยาลัย
ตำแหน่งในปัจจุบัน

อาจารย์พิเศษ ภาควิชาสูติศาสตร์-รีเวชวิทยา คณะแพทยสาสตร์ จุฬาลงกรณ์มหาวิทยาลัย
ที่ปรึกษาสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย
ที่ปรึกษาวิทยาลัยการสาธารณสุข จุฬาลงกรณ์มหาวิทยาลัย
ผู้อำนวยการศูนย์วิจัยและพัฒนาเพศศาสตร์ศึกษา จุฬาลงกรณ์มหาวิทยาลัย
ประธานชมรมเพศศาสตร์ศึกษา
หน้าที่การงานอดีต

ศาสตราจารย์ ระดับ 11 ภาควิชาสูติศาสตร์ – นรีเวชวิทยา คณะแพทยศาสตร์ จุฬาลงกรณ์มหาวิทยาลัย
หัวหน้าภาควิชาสูติศาสตร์ – นรีเวชวิทยา คณะแพทยศาสตร์ จุฬาลงกรณ์มหาวิทยาลัย
รองผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย
ผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย 2 วาระ
สมาชิกในคณะกรรมการองค์การอนามัยโลก หลายคณะและหลายวาระ
เกียรติประวัติและรางวัล

รางวัลจากสำนักคณะกรรมการวิจัยแห่งชาติได้รับรางวัลผลงานคิดค้นและสิ่งประดิษฐ์ซึ่งเป็นประโยชน์ต่อประเทศชาติ รางวัลที 3 ประจำปี พ.ศ. 2522 ในการทำวิจัยเรื่อง“การชันสูตรหลอดอสุจิโดยวิธีย้อมสีไรท์”
รางวัลผลงานคิดค้นและสิ่งประดิษฐ์ซึ่งเป็นประโยชน์ต่อประเทศชาติ รางวัลที 1 ประจำปี พ.ศ. 2528 ในการทำวิจัยเรื่อง “รูปแบบการอบรมพยาบาลห้องผ่าตัดทำหมันหลังคลอด”
นักวิจัยดีเด่นแห่งชาติ ประจำปี พ.ศ. 2530 ในสาขาวิทยาศาสตร์การแพทย์ สำนักคณะกรรมการวิจัยแห่งชาติ
รางวัลผลงานวิจัยดีเยี่ยมประจำปี พ.ศ. 2540 “ผลของยาฉีดคุมกำเนิดชนิดเดโปเมดดรอกซีโปรเจสเตอโรนอาซิเตทในการป้องกันการเกิดเนื้องอกมดลูกเปรียบเทียบหลายสถาบัน” ร่วมกับนักวิจัยรวม 12 คน
รางวัลที่ 1 เรื่อง “เครื่องคะเนน้ำหนักสำหรับ เด็กแรกเกิดและเด็กอายุ 1-5ขวบ ”
รางวัลที่ 1 จากจุฬาลงกรณ์มหาวิทยาลัยร่วมกับคณะอีก 2 คนในการพัฒนาวิธีการทำหมันแห้งที่เหมาะสมสำหรับประเทศกำลังพัฒนา
รางวัลมหาวิทยาลัยมหิดล-บีบราวน์ เพื่อการแพทย์และสาธารณสุขไทย ประจำปี พ.ศ. 2545(Mahidol University – B.Braun Prize 2002) จากผลงานเรื่อง “The Story of Human Reproduction and Family Planning”
ผลงานวิจัยดีเด่น ในโอกาสสมโภชกรุงรัตนโกสินทร์ 200 ปี เมื่อวันที่ 22 เมษายน 2525
รางวัลผลงานวิจัย “ดีเด่น” เงินทุนรัชดาภิเษกสมโภช จุฬาลงกรณ์มหาวิทยาลัย ประจำปี พ.ศ. 2528 สาขาวิทยาศาสตร์ชีวภาพ ในเรือง “เครื่องมือจุฬาสโคปและการเผยแพร่ผลงานวิจัย” ร่วมกับนักวิจัยรวม 3คน
รางวัลสิ่งประดิษฐ์ HardWare ที่ใช้งานกับระบบชีวภาพในงานนิทรรศการสิ่งประดิษฐ์ ประจำปี พ.ศ. 2534 จุฬาลงกรณ์มหาวิทยาลัย
ผลงานวิจัย

งานวิจัยในสาขาสูติศาสตร์ -นรีเวชวิทยาและการวางแผนครอบครัวรวมประมาณ 125 เรื่อง และได้รับทุนจากสำนักงานกองทุนสนับสนุนการวิจัย (สกว.) เพื่อทำการวิจัยเชิงปฏิบัติการเรื่อง “โครงการวิจัยเพื่อพัฒนาสุขภาพทางเพศ”โดยเป็นหัวหน้าโครงการตั้งแต่ปี พ.ศ. 2539
ความสำเร็จ

นโยบายการวางแผนครอบครัว (ศาสตราจารย์ นายแพทย์ หม่อมหลวงเกษตร สนิทวงศ์ และ ศาสตราจารย์ นายแพทย์จรัญพัฒน์ อิศรางกูรฯ)
นโยบายเชิงรุก (อารี สมบูรณ์สุข, นิกร ดุสิตสินและ หม่อมหลวงตะวันฉาย ศิริวงศ์)ทำงานอย่างเป็นองค์รวม
Reproductive Physiology and Endocrinology Laboratories (WHO Reference Centre) ( ศาสตราจารย์ แพทย์หญิง คุณมานา บุญคั้นผล )
Operations Research ( เทคโนโลยีที่เหมาะสมและบริการสู่ชุมชน )
The WHO Inter-Regional Collaborative Research Project for Clinical Evaluation of Fertility Regulating Agents (2515 - 2519)
The WHO Collaborating Centre for Research in Human Reproduction “WHO CCR” (ตั้งแต่ปี พ.ศ. 2520)
ผลงานการพัฒนาบุคลากร

การอบรมพยาบาล/ผดุงครรภ์ใส่ห่วงอนามัย
การอบรมพยาบาลห้องผ่าตัดทำหมันหญิงหลังคลอด
Workshops on Research Methodology(ศาสตราจารย์กิตติคุณ นายแพทย์จรัส สุวรรณเวลา , ศาสตราจารย์กิตติคุณ นายแพทย์นิกร ดุสิตสิน)
Long-term Institutional Development for Strengthening Research Capabilities in Reproductive Health (WHO) สำหรับมหาวิทยาลัยส่วนภูมิภาค 3 แห่ง (มหาวิทยาลัยเชียงใหม่ มหาวิทยาลัยขอนแก่น มหาวิทยาลัยสงขลานครินทร์ และศูนย์ส่งเสริมสุขภาพเขต กระทรวงสาธารณสุข (เริ่ม พ.ศ. 2530)
Long-term Institutional Development for Strengthening Research Capabilities in Reproductive Health (WHO และกรมวิเทศสหการ)สำหรับสาธารณรัฐประชาธิปไตยประชาชนลาว (2537-2539)
ประกาศเกียรติคุณ นักวิจัยดีเด่นแห่งชาติประจำปี 2530

ด้วยคณะกรรมการบริหารสภาวิจัยแห่งชาติ ได้พิจารณาเห็นว่า นายนิกร ดุสิตสิน ปัจจุบันดำรงตำแหน่ง ศาสตราจารย์ ระดับ 11 ผู้อำนวยการสถาบันวิจัยวิทยาศาสตร์การแพทย์ จุฬาลงกรณ์มหาวิทยาลัย เป็นนักวิจัยที่ได้อุทิศตนให้กับการวิจัยในสาขาวิทยาศาสตร์การแพทย์ด้านการวางแผนครอบครัวอย่างต่อเนื่อง มีผลงานวิจัยที่ดีเด่นเป็นประโยชน์ต่อประเทศชาติ จนได้รับการยอมรับและยกย่องในวงวิชาการทั้งในประเทศและต่างประเทศหลายเรื่อง อาทิ การชันสูตรหลอดอสุจิโดยวิธีย้อมสีไรท์ รูปแบบการอบรมพยาบาลห้องผ่าตัดทำหมันหญิงหลังคลอด วิธีที่เร็วในการวิเคราะห์หาระดับ 5 แอลฟ่าไดไฮโดรเทสทอสเตอโรน โดยวิธีเรดิโออิมมิวโมแอสเสย์ เครื่องมือจุฬาสโคป เป็นต้น ซึ่งผลการวิจัยเหล่านี้มีความสมบูรณ์ทั้งในแง่เนื้อหาวิชาการและด้านวงจรชีวิตจริงในการวางแผนครอบครัว ตลอดจนการนำไปประยุกต์ใช้ในการให้บริการ จึงนับได้ว่าเป็นผู้ที่มีบทบาททางด้านสาธารณสุขในการแก้ปัญหาด้านการวางแผนครอบครัว ศาสตราจารย์ นายแพทย์ นิกร ดุสิตสิน เป็นผู้มีจริยธรรมของนักวิจัยที่นับเป็นแบบอย่างที่ดีแก่นักวิจัยผู้อื่น มีความตั้งใจปฏิบัติงานให้ถูกต้องแม่นยำ มีความสามารถทั้งในการวิจัย การสอน และการบริหาร เป็นผู้ที่ได้เผยแพร่ความรู้ทางด้านกระบวนการวิจัยแก่วงการแพทย์และเสริมสร้างบรรยากาศให้นักวิจัยใหม่ๆ
คณะกรรมการบริหารสภาวิจัยแห่งชาติ จึงมีมติให้ประกาศเกียรติคุณ ศาสตราจารย์ นายแพทย์ นิกร ดุสิตสิน เป็นนักวิจัยดีเด่นแห่งชาติประจำปี 2530 สาขาวิทยาศาสตร์การแพทย์
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2530 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2554 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาแพทยศาสตร์
พ.ศ. 2528 –  เหรียญจักรพรรดิมาลา (ร.จ.พ.)
รถรางกรุงเทพ

รถรางกรุงเทพ เป็นระบบรถรางในกรุงเทพมหานครเปิดให้บริการระหว่าง พ.ศ. 2431–2511 โดยถือเป็นประเทศแรกในทวีปเอเชียที่ใช้ระบบรถราง และถือเป็นประเทศแรกในโลกที่ใช้กำลังไฟฟ้าในการเดินรถอีกด้วย โดยระบบรถรางได้เปิดให้บริการทั้งสิ้น 11 สาย
ประวัติ

ถนนสายแรกของประเทศไทย คือ ถนนเจริญกรุงที่เริ่มสร้างเมื่อ พ.ศ. 2404 และเปิดให้ใชัสัญจรตั้งแต่วันที่ 17 มีนาคม พ.ศ. 2407 พื้นของถนนใช้เพียงอิฐเรียงตะแคงทำให้เกิดความชำรุดอย่างรวดเร็ว ไม่สะดวกแก่รถม้า รถเจ๊ก และแม้แต่คนเดินเท้า ด้วยเหตุนี้ ชาวเดนมาร์กที่มีนามว่า จอห์น ลอฟตัส ได้ขออนุญาตต่อรัฐบาลทำสัมปทานการรถรางขึ้น เมื่อ พ.ศ. 2430 พระบาทสมเด็จพระจุลจอมเกล้าเจ้าอยู่หัว มีพระบรมราชานุญาตให้นายจอห์น ดำเนินการได้ พิธีเปิดเดินรถรางเป็นครั้งแรกเมื่อวันที่ 22 กันยายน พ.ศ. 2431 โดยใช้ม้าลากไปตามราง โดยเป็นกิจการรถรางลากจูงด้วยม้าถึง 8 ตัว มีเส้นทางวิ่งระหว่างพระบรมมหาราชวัง บริเวณศาลหลักเมืองไปตามถนนเจริญกรุง ปลายทางอยู่ที่อู่ฝรั่งหรือบางกอกด๊อก (Bangkok Dock) หรือบริษัทอู่กรุงเทพ ยานนาวาในปัจจุบัน และในปีต่อมาก็ได้ขยายเส้นทางไปถึงถนนตก แต่ดำเนินกิจการได้ไม่นานก็โอนกิจการให้บริษัทบางกอก แทรมเวย์ คอมปะนี ลิมิเต็ด ภายหลังในปี พ.ศ. 2435 กิจการก็ถูกขายต่อให้กับบริษัทสัญชาติเดนมาร์ก (ไม่ทราบชื่อ) อีก โดยบริษัทหลังนี้ได้หยุดกิจการชั่วคราว เพื่อเปลี่ยนไปใช้ระบบขับเคลื่อนด้วยกระแสไฟฟ้าแทน โดยตกลงเช่ากระแสไฟฟ้าจากบริษัท อิเลคทริค ซิตี้ คอมปะนี ลิมิเต็ด
รถรางโดยกำลังกระแสไฟฟ้าก็ได้ทำพิธีเปิดเดินขบวนเป็นครั้งแรกเมื่อเดือนพฤษภาคม พ.ศ. 2437 ต่อมา พ.ศ. 2448 มีบริษัทดำเนินการอีกราย คือ บริษัท รถรางไทย วิ่งเส้นทางใหม่สายดุสิต ภายหลังบริษัทนี้ได้โอนกิจการพร้อมเปลี่ยนนามใหม่เป็น บริษัท ไฟฟ้าสยาม จำกัด เกิดสายรถรางวิ่งบนท้องถนนถึง 11 สาย จนถึงวันที่ 5 พฤษภาคม พ.ศ. 2470 บริษัทจึงได้เปลี่ยนอีกครั้งหนึ่งเป็นบริษัท ไฟฟ้าไทย คอปอเรชั่น จำกัด
เมื่อพ้นสงครามโลกครั้งที่ 2 ทางเลือกในการคมนาคมมากขึ้น รถรางก็เสื่อมความนิยม พ.ศ. 2493 สัมปทานการเดินรถต่าง ๆ ของเอกชนสิ้นสุดลง รัฐบาลจึงมาดำเนินการต่อในนาม บริษัท การไฟฟ้ากรุงเทพฯ จำกัด ในสังกัดของกรมโยธาเทศบาลและกระทรวงมหาดไทย พ.ศ. 2503 เริ่มมีนโยบายยกเลิกกิจการรถรางไปทีละสาย และยกเลิกไปในวันที่ 30 กันยายน พ.ศ. 2511
เส้นทาง

ระบบรถรางได้เปิดให้บริการทั้งสิ้น 11 สาย ดังนี้
สายบางคอแหลม ระยะทาง 9.2 กม. วิ่งระหว่างศาลหลักเมือง เข้าถนนเจริญกรุงถึงถนนตก
สายสามเสน ระยะทาง 11.3 กม. เริ่มจากบางซื่อ ไปตามถนนสามเสน เข้าถนนราชินี ออกมาเยาวราช เข้าถนนพระราม 4 และไปสิ้นสุดที่คลองเตย
สายดุสิต ระยะทาง 11.5 กม. เริ่มจากถนนสามเสนน่าจะเป็นบริเวณแยกซังฮี้ มาตามถนนสามเสน เลี้ยวซ้ายเข้าถนนพิษณุโลก จากนั้นเลี้ยวขวาเข้าถนนนครสวรรค์ ออกถนนจักรพรรดิพงษ์ เข้าถนนวรจักร และมาสิ้นสุดที่บริเวณจักรวรรดิ์
สายกำแพงเมือง ระยะทาง 7.0 กม. วิ่งเป็นวงกลมไปตามถนนมหาราช ถนนพระอาทิตย์ ถนนมหาไชย ถนนจักรเพชร และกลับมายังถนนมหาราชใหม่อีกครั้ง
สายบางซื่อ ระยะทาง 4 กม. เริ่มต้นที่สถานีรถไฟบางซื่อ ถนนเทอดดำริ เลี้ยวซ้ายเข้าถนนปูนซิเมนต์ไทย ถนนเตชะวณิช ผ่านตลาดบางซื่อ วัดธรรมาภิรตาราม เลี้ยวขวาเข้าถนนทหาร เลี้ยวซ้ายเข้าถนนสามเสน เลี้ยวขวาเข้าซอยสามเสน 23 สุดที่ท่าเขียวไข่กา
สายหัวลำโพง ระยะทาง 4.4 กม. เริ่มจากสถานีรถไฟหัวลำโพง มาตามถนนกรุงเกษม เลี้ยวซ้ายเข้าถนนบำรุงเมือง ไปออกถนนตะนาว และสิ้นสุดที่บางลำพู
สายสีลม ระยะทาง 4.5 กม. เริ่มจากถนนสีลมปลายด้านถนนเจริญกรุง ไปตามถนนสีลม ออกถนนราชดำริ และไปสิ้นสุดที่ท่าเรือประตูน้ำ
สายปทุมวัน ระยะทาง 4.5 กม. เริ่มจากสะพานกษัตริย์ศึก แยกกษัตริย์ศึก (ยศเส) ไปตามถนนพระรามที่ 1 มาบุญครอง สยาม สำนักงานตำรวจแห่งชาติ เลี้ยวซ้ายเข้าถนนราชดำริ ผ่านหน้าเซ็นทรัลเวิลด์ สิ้นสุดทางที่ท่าเรือประตูน้ำ
สายสุโขทัย ระยะทาง 0.6 กม. น่าจะเริ่มจากแม่น้ำเจ้าพระยาตรงสุดถนนสุโขทัย เลี้ยวขวาเข้าถนนขาวและเลี้ยวซ้ายเข้าถนนราชวิถี สิ้นสุดที่ถนนสามเสนตรงแยกซังฮี้
สายอัษฏางค์ ระยะทาง 0.5 กม. เริ่มจากบริเวณท่าเรือราชินีมายังถนนพระพิพิธ
สายราชวงศ์ ระยะทาง 0.5 กม. เริ่มจากท่าน้ำราชวงศ์มาบรรจบถนนเจริญกรุง
การจัดการ

รถรางในสมัยแรกที่ยังไม่ใช้ไฟฟ้า ใช้ม้าเทียม 8 แยกเป็น 2 พวง พวงละ 4 ตัว ในพวงหนึ่ง ๆ มีม้า 2 คู่ พวงที่อยู่หน้าใช้เฉพาะขึ้นสะพาน มีการเปลี่ยนม้าเป็นระยะ ๆ หากม้าไม่ไหวหรือล้มไป โดยเปลี่ยนตามระยะที่วางอะไหล่ไว้
ลักษณะรถรางส่วนใหญ่มีสองสีคู่กัน สีที่ใช้แตกต่างกันตามเส้นทาง มีที่นั่งขนานตามทางยาวกับตัวตู้ 26 ที่นั่ง มีที่ว่างตรงกลางให้ผู้โดยสารยืนได้ 34 คน ช่วง สามารถจุคนได้ทั้งสิ้นรวม 60 คน ที่นั่งแบ่งชั้นบริการเป็นรถรางชั้นหนึ่งและชั้นสอง มีฉากลูกกรงไม้แบ่งครึ่งกลางคัน โดยรถรางชั้นสอง จะไม่มีเบาะรอง ส่วนชั้นหนึ่ง มีเบาะนั่ง ในปีสุดท้ายของกิจการรถรางสายดุสิต คิดค่าโดยสารเป็นระยะหรือสถานี ระยะละ 50 สตางค์ สำหรับที่นั่งชั้นหนึ่ง และระยะละ 25 สตางค์ สำหรับที่นั่งชั้นสอง ในปีสุดท้ายของกิจการรถรางสายหัวลำโพง คิดค่าโดยสารเป็นระยะหรือสถานี ระยะละ 30 สตางค์ สำหรับที่นั่งชั้นหนึ่ง และระยะละ 15 สตางค์ สำหรับที่นั่งชั้นสอง
แต่ละคันมีกำลังขับ 40 แรงม้า มีท่ารถรางสี่แห่งที่สะพานดำ สะพานเหลือง บางกระบือ และบางคอแหลม สำนักงานใหญ่อยู่ที่ถนนท่าช้าง ทีโรงจอดที่เป็นโรงซ่อมด้วยอยู่บริเวณแยกแม้นศรี
ป้ายหยุดรถมีลักษณะคล้ายธง มี 2 สี คือ ธงสามเหลี่ยมสีแดงมีดาวตรงกลางคือจุดจอด ขึ้นลงและรับผู้โดยสาร ส่วนธงสามเหลี่ยม สีเขียวมีดาวตรงกลางคือป้ายแสดงจุดให้รถรางรอหลีกขบวนกัน
ร่องรอย

ปรากฏร่องรอยของรางรถรางบนถนนเจริญกรุง บริเวณหน้าวัดอุภัยราชบำรุง ตรงตลาดน้อย เป็นแนวเส้นเหมือนรางรถไฟอยู่บนถนนที่แนวคอนกรีตที่กร่อนลงไป แต่ถูกลาดยางทับไปเมื่อ พ.ศ. 2558 ซึ่งเส้นทางนี้คือ สายบางคอแหลม อีกแห่งคืออยู่ตรงข้างศาลหลักเมือง นอกจากนั้นยังพบป้ายหยุดรถราง ป้ายสามเหลี่ยมเล็ก ๆ สีแดง มีดวงดาวตรงกลาง ปรากฏเพียงแห่งเดียวคือ บนชายคาของตึกแถวริมถนนเยาวราช บริเวณหน้าเวิ้งนาครเขษม แต่ได้ถูกปลดออกไปแล้วในวันที่ 4 มีนาคม พ.ศ. 2562 โดยการไฟฟ้านครหลวง ทั้งนี้มีแผนที่จำนำป้ายรถรางดังกล่าวไปจัดแสดงไว้ในศูนย์การเรียนรู้ พิพิธภัณฑ์ การไฟฟ้านครหลวง ในอนาคต
ถนนเจริญกรุง ถ่ายเมื่อ พ.ศ. 2460 มองเห็นรถรางและราง
แผนที่รถรางกรุงเทพสายต่าง ๆ
ถนนเยาวราชถ่ายเมื่อปี พ.ศ. 2488
เมื่อ พ.ศ. 2448
ร่องรอยรถรางข้างศาลหลักเมือง
เหล่าไอซ์ฮอกกี้สาวหัวใจฟรุ้งฟริ้ง

| --- | --- |
เหล่าไอซ์ฮอกกี้สาวหัวใจฟรุ้งฟริ้ง

プラオレ！～PRIDE OF ORANGE～ (PuraOre! ～PRIDE OF ORANGE～)
แนว: กีฬา (ฮอกกี้น้ำแข็ง)
เกม
PuraOre! Smile Princess
ผู้พัฒนา: EXNOA
ผู้จัดจำหน่าย: DMM Games
แพลตฟอร์ม: แอนดรอยด์, ไอโอเอส, คอมพิวเตอร์ส่วนบุคคล (DMM Game Player)
วางจำหน่ายเมื่อ: JP: 15 มีนาคม 2565
อนิเมะโทรทัศน์
กำกับโดย: Takebumi Anzai
อำนวยการสร้างโดย: Takashi Murakami Hiroshi Takita
เขียนบทโดย: Touko Machida
ดนตรีโดย: MONACA Yōhei Kisara
สตูดิโอ: CAAnimation  (ผลิด) C2C  (แอนิเมชัน)
ถือสิทธิ์โดย: Funimation SA/SEA เมเดียลิงก์
เครือข่าย: Tokyo MX, SUN, GYT, GTV, OHK, TVA, UHB, BS NTV, SBC, RAB, Animax
ฉาย:  6 ตุลาคม  –  22 ธันวาคม 2564
ตอน: 12
เหล่าไอซ์ฮอกกี้สาวหัวใจฟรุ้งฟริ้ง (ญี่ปุ่น: プラオレ！～PRIDE OF ORANGE～; โรมาจิ: PuraOre! ～PRIDE OF ORANGE～) เป็นโครงการสื่อผสมที่ผลิตโดย CyberAgent และ DMM Games โดยจะเล่าเกี่ยวกับกลุ่มเด็กผู้หญิงที่เล่นฮอกกี้น้ำแข็ง ซีรีส์อนิเมะทางโทรทัศน์ผลิตโดย CAAnimation และ C2C ออกอากาศตั้งแต่เดือนตุลาคมถึงเดือนธันวาคม พ.ศ. 2564 และเกมมือถือถูกพัฒนาโดย EXNOA ซึ่งวางจำหน่ายในเดือนมีนาคม พ.ศ. 2565
สื่อ > อนิเมะโทรทัศน์

ในเดือนธันวาคม พ.ศ. 2563 มีการประกาศซีรีส์อนิเมะโทรทัศน์ที่ผลิตโดย CAAnimation และแอนิเมชันโดย C2C ซีรีส์นี้กำกับโดย Takebumi Anzai โดยที่ Touko Machida รับผิดชอบการแต่งเพลง Kii Tanaka ออกแบบตัวละครตามการออกแบบดั้งเดิมของ Craft Egg, Takashi Murakami และ Hiroshi Takita ทำหน้าที่เป็นโปรดิวเซอร์ และ MONACA และ Yōhei Kisara เป็นผู้แต่งเพลงของซีรีส์ Funimation ได้รับสิทธิ์ฉายซีรีส์อนิเมะนี้นอกเอเชีย ส่วนเมเดียลิงก์ได้รับสิทธิ์ฉายซีรีส์อนิเมะนี้ในเอเชียตะวันออกเฉียงใต้ เอเชียใต้ ไมโครนีเซีย และโพลินีเซีย โดยออกอากาศตั้งแต่วันที่ 6 ตุลาคม ถึงวันที่ 22 ธันวาคม พ.ศ. 2564 ทางช่อง Tokyo MX และเครือข่ายอื่น ๆ ตัวละครหลักทั้ง 7 คน ภายใต้ชื่อ "สมายล์ปริ้นเซส" ได้ร้องเพลงเปิดของซีรีส์ชื่อ "Fire Fight!" ขณะที่เมย์นร้องเพลงปิดของซีรีส์ชื่อ "Orange"
สื่อ > วิดีโอเกม

เกมแอปพลิเคชันสมาร์ทโฟนชื่อ ปูราโอเร่! สมายล์ปริ้นเซส (ญี่ปุ่น: プラオレ！〜SMILE PRINCESS〜) พัฒนาโดย EXNOA วางจำหน่ายในวันที่ 15 มีนาคม พ.ศ. 2565 สำหรับบนแอนดรอยด์, ไอโอเอส และ คอมพิวเตอร์ส่วนบุคคล ผ่านแพลตฟอร์ม DMM Game Player
แหล่งข้อมูลอื่น

Official website (ในภาษาญี่ปุ่น)
เหล่าไอซ์ฮอกกี้สาวหัวใจฟรุ้งฟริ้ง (อนิเมะ) ที่เครือข่ายข่าวอนิเมะ
| ด ค กซีทูซี |
| --- | --- |
ซีรีส์โทรทัศน์:  Yurumates 3D (พ.ศ. 2555)  Oneechan ga Kita (พ.ศ. 2557)  Go! Go! 575 (พ.ศ. 2557)  M3: The Dark Metal (พ.ศ. 2557)  Aquarion Logos (พ.ศ. 2558)  วันสิ้นโลกนี้ทำอะไร ยุ่งหรือเปล่า มาช่วยเราได้ไหม (พ.ศ. 2560)  ฮารูกานะ รีซีฟ (พ.ศ. 2561)  ฮิโตริ บจจิ โนะ มารูมารุ เซกัตสึ (พ.ศ. 2562)  ได้เวลาลุยแล้ว ท่านประธาน (พ.ศ. 2563)  การเดินทางของคุณแม่มด (พ.ศ. 2563)  จันทรานำพาสู่ต่างโลก (พ.ศ. 2564)  เหล่าไอซ์ฮอกกี้สาวหัวใจฟรุ้งฟริ้ง (พ.ศ. 2564)  ซวยเหลือหลาย เกิดใหม่กลายเป็นดาบ (พ.ศ. 2565)  ช่างฝีมือไซโต้ไปสู่ต่างโลก (พ.ศ. 2566)  คุณเอลฟ์โอตาคุ (พ.ศ. 2566)  แชงกรีล่า ฟรอนเทียร์ ~เมื่อนักล่าเกมขยะท้าสู้ในเกมเทพ~ (พ.ศ. 2566) 
โอวีเอ/โอเอ็นเอ:  Yurumates (พ.ศ. 2555)  Go! Go! 575: Meippai ni, Hajiketeru? (พ.ศ. 2557)  Oneechan ga Kita (พ.ศ. 2557)  Tamashichi (พ.ศ. 2558)  Tenchi Muyo! Ryo-Ohki 4 (พ.ศ. 2559–2560) 
 หมวดหมู่
ซาโยนาระ คุณครูผู้สิ้นหวัง

| --- | --- |
ซาโยนาระ คุณครูผู้สิ้นหวัง

さよなら絶望先生
ชื่อภาษาอังกฤษ: Sayonara, Zetsubou-Sensei
มังงะ
เขียนโดย: คุเมตะ โคจิ
สำนักพิมพ์:  โคดันชะ    วิบูลย์กิจ
อนิเมะ
กำกับโดย: อากิยูกิ ชินโบว
สตูดิโอ: Shaft
อนิเมะ
(Zoku) Sayonara, Zetsubou-Sensei
กำกับโดย: อากิยูกิ ชินโบว
สตูดิโอ: Shaft
อนิเมะ
Goku: Sayonara, Zetsubou-Sensei
กำกับโดย: อากิยูกิ ชินโบว
สตูดิโอ: Shaft
อนิเมะ
Zan: Sayonara, Zetsubou-Sensei
กำกับโดย: อากิยูกิ ชินโบว
สตูดิโอ: Shaft
อนิเมะ
Zan: Sayonara, Zetsubou-Sensei Bangaichi
กำกับโดย: อากิยูกิ ชินโบว
สตูดิโอ: Shaft
ซาโยนาระ คุณครูผู้สิ้นหวัง (ญี่ปุ่น: さよなら絶望先生; โรมาจิ: Sayonara, Zetsubou-Sensei) เป็นซีรีส์มังงะญี่ปุ่น ที่เขียนและวาดภาพประกอบโดยคุเมตะ โคจิ เริ่มได้รับการตีพิมพ์ในนิตยสารโชเน็นรายสัปดาห์ ของโคดันชะ ตั้งแต่เดือนเมษายน พ.ศ. 2548 ถึงมิถุนายน พ.ศ. 2555 มีการรวบรวมไว้เป็นเล่ม (ทังโกบง) มังงะได้รับการดัดแปลงเป็นอนิเมะทีวีซีรีส์สามเรื่อง และสองชุดวิดีโอแอนิเมชั่นดั้งเดิม (OVA) แอนิเมชั่นเคลื่อนไหวโดยสตูดิโอชาฟท์ ระหว่างปี พ.ศ. 2550 ถึง พ.ศ. 2553 มังงะได้รับรางวัล Kodansha Manga Award ครั้งที่ 31 ในหมวดโชเน็ง เมื่อปี พ.ศ. 2550 ในประเทศไทยมังงะมีลิขสิทธิ์โดยสำนักพิมพ์วิบูลย์กิจ
รูปแบบต่าง ๆ > มังงะ

การ์ตูนเรื่องนี้แต่งและวาดภาพโดย คุเมตะ โคจิ จัดพิมพ์ในประเทศญี่ปุ่นเป็นครั้งแรกภายใต้ลิขสิทธิ์ของ โคดันชะ และตีพิมพ์ในนิตยสาร โชเน็นแม็กกาซีน ฉบับภาษาญี่ปุ่นปัจจุบันมีจำนวน 26 เล่ม และในประเทศไทยโดย สำนักพิมพ์วิบูลย์กิจ ปัจจุบันมีจำนวน 16 เล่ม
แหล่งข้อมูลอื่น

โคดันชะ เก็บถาวร 2009-07-09 ที่ เวย์แบ็กแมชชีน (ญี่ปุ่น)
| ด ค กผลงานของโคจิ คูเมตะ |
| --- | --- |
 ยูเกะ!! นังโงกุ ไอซ์ฮอกกี้-บุ (พ.ศ. 2534- 2539)  โอ้! พระเจ้าจอร์จ มันยอดมาก!! (พ.ศ. 2541–2547)  ซาโยนาระ คุณครูผู้สิ้นหวัง (พ.ศ. 2548–2555)  โจชิรากุ (พ.ศ. 2552–2556)  ความลับสุดยอดของคุณพ่อเลี้ยงเดี่ยว (พ.ศ. 2558–2563)  ชิบูยะเนียร์แฟมิลี (พ.ศ.2564–ปัจจุบัน)
เทสล่าโน้ต

| --- | --- |
เทสล่าโน้ต
テスラノート (Tesura Nōto)
ชื่อภาษาอังกฤษ: Tesla Note
แนว: โลดโผน, สายลับ
มังงะ
เขียนโดย: มาซาฟูมิ นิชิดะ ทาดาโยชิ คูโบะ
วาดภาพโดย: โคตะ ซันโนมิยะ
สำนักพิมพ์: โคดันชะ
นิตยสาร: โชเน็งแมกกาซีนรายสัปดาห์ (6 มกราคม พ.ศ. 2564 – 7 กรกฎาคม พ.ศ. 2564) แมกกาซีนพ็อกเก็ต (4 สิงหาคม พ.ศ. 2564 – ปัจจุบัน)
กลุ่มเป้าหมาย: โชเน็ง
วางจำหน่ายตั้งแต่: 6 มกราคม พ.ศ. 2564 – ปัจจุบัน
จำนวนเล่ม: 4
อนิเมะโทรทัศน์
กำกับโดย: มิจิโอะ ฟูกูดะ
เขียนบทโดย: มาซาฟูมิ นิชิดะ
ดนตรีโดย: คาโอรุ วาดะ
สตูดิโอ: Gambit
เครือข่าย: Tokyo MX, BS11
ฉาย:  3 ตุลาคม พ.ศ. 2564  – ปัจจุบัน
ตอน: 12
เทสล่าโน้ต (ญี่ปุ่น: テスラノート; โรมาจิ: Tesura Nōto) เป็นซีรีส์มังงะญี่ปุ่น เขียนเรื่องโดยมาซาฟูมิ นิชิดะและทาดาโยชิ คูโบะ และวาดภาพโดยโคตะ ซันโนมิยะ ตีพิมพ์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะตั้งแต่เดือนมกราคมถึงกรกฎาคม พ.ศ. 2564 แล้วย้ายไปเผยแพร่ในแอปพลิเคชันแมกกาซีนพ็อกเก็ตในเดือนสิงหาคม พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Gambit ออกอากาศตั้งแต่วันที่ 3 ตุลาคม พ.ศ. 2564
แหล่งข้อมูลอื่น

เว็บไซต์ทางการของมังงะที่ พ็อกเก็ตโชเน็งแมกกาซีน (ญี่ปุ่น)
เว็บไซต์ทางการของอนิเมะ (ญี่ปุ่น)
เทสล่าโน้ต (มังงะ) ที่เครือข่ายข่าวอนิเมะ
สัมพันธ์รักรัตติกาล

| --- | --- |
สัมพันธ์รักรัตติกาล
ノケモノたちの夜 (Nokemono-tachi no Yoru)
ชื่อภาษาอังกฤษ: The Tale of the Outcasts
แนว: จินตนิมิตอิงประวัติศาสตร์ เหนือธรรมชาติ
มังงะ
เขียนโดย: มาโกโตะ โฮชิโนะ
สำนักพิมพ์: โชงากูกัง 
สำนักพิมพ์ภาคภาษาไทย: วิบูย์กิจ
ในเครือ: โชเน็งซันเดย์คอมิกส์
นิตยสาร: โชเน็งซันเดย์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 7 สิงหาคม พ.ศ. 2562 – 14 เมษายน พ.ศ. 2564
จำนวนเล่ม: 8
อนิเมะโทรทัศน์
กำกับโดย: ยัตสึตากะ ยามาโมโตะ
เขียนบทโดย: เค็นอิจิ ยามาชิตะ
ดนตรีโดย: ฮิโรอากิ สึตสึมิ คานะ ฮาชิงูจิ
สตูดิโอ: อาชิโปรดันชันส์
เครือข่าย: Tokyo MX, ytv, BS Fuji
ฉาย:  8 มกราคม พ.ศ. 2566  –  5 มีนาคม พ.ศ. 2566
ตอน: 13
 สถานีย่อยการ์ตูนญี่ปุ่น
สัมพันธ์รักรัตติกาล (ญี่ปุ่น: ノケモノたちの夜; โรมาจิ: Nokemono-tachi no Yoru; แปลว่า "ค่ำคืนของผู้ถูกขับออก") เป็นซีรีส์มังงะญี่ปุ่น แต่งเรื่องและวาดภาพโดยมาโกโตะ โฮชิโนะ ตีพิมพ์ในนิตยสารโชเน็งซันเดย์รายสัปดาห์ของสำนักพิมพ์โชงากูกังตั้งแต่เดือนสิงหาคม พ.ศ. 2562 ถึงเมษายน พ.ศ. 2564 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม ซีรีส์อนิเมะโทรทัศน์ดัดแปลงผลิตโดยสตูดิโออาชิโปรดักชัน ออกอากาศตั้งแต่เดือนมกราคมถึงมีนาคม พ.ศ. 2566
แหล่งข้อมูลอื่น

เว็บไซต์ทางการของมังงะที่ Web Sunday (ญี่ปุ่น)
เว็บไซต์ทางการของอนิเมะ (ญี่ปุ่น)
สัมพันธ์รักรัตติกาล (มังงะ) ที่เครือข่ายข่าวอนิเมะ
เสกให้หายพี่ชายจอมกวน

เสกให้หายพี่ชายจอมกวน (ญี่ปุ่น: 兄に付ける薬はない！; โรมาจิ: Ani ni Tsukeru Kusuri wa Nai!) เป็นซีรีส์อนิเมะโทรทัศน์ขนาดสั้นของญี่ปุ่น ผลิตโดยสตูดิโอแฟนเวิร์กส์และอิมาจิเนียร์  ซีรีส์อนิเมะอิงจากการ์ตูนจีนออนไลน์ชื่อเรื่องว่า ไคว่ป๋าหว่อเกอไต้โจ่ว (快把我哥带走, แปลว่า "เอาพี่ชายฉันออกไป") ผลงานของโยว หลิง（幽·灵）ออกอากาศตั้งแต่เดือนเมษายนถึงเดือนมิถุนายน พ.ศ. 2560 ทางช่อง Tokyo MX ฤดูกาลที่สองออกอากาศตั้งแต่เดือนกรกฎาคมถึงเดือนธันวาคม พ.ศ. 2561 ฤดูกาลที่สามจะออกอากาศในเดือนตุลาคม พ.ศ. 2562  เป็นเรื่องราวของคู่พี่น้องสองคน น้องสาวผู้ชอบใช้ความรุนแรงชื่อสือเหมี่ยว กับพี่ชายชื่อสือเฟิน
ในประเทศไทย อนิเมะโทรทัศน์ เสกให้หายพี่ชายจอมกวน  ่มีการเผยแพร่โดยลิขสิทธิ์ถูกต้องผ่านทาง WeTV
รูปแบบต่าง ๆ > การ์ตูนจีนออนไลน์

การ์ตูนจีนออนไลน์เขียนเรื่องและวาดภาพโดยโยว หลิง เผยแพร่ผ่านทาง Kuaikan Manhua ได้รับการตีพิมพ์เป็นหนังสือการ์ตูนรวมเล่มโดยสำนักพิมพ์ China Friendship Publishing การ์ตูนจีนออนไลน์ได้รับการอ่านในประเทศจีนมากกว่า 500 ล้านครั้ง
| เล่มที่ | วันที่จำหน่าย | ISBN | อ้างอิง |
| --- | --- | --- | --- |
| 1 | 25 กันยายน พ.ศ. 2558 | ISBN 978-7-5057-3587-3 |  |
| 2 | 8 กันยายน พ.ศ. 2559 | ISBN 978-7-5057-3797-6 |  |
รูปแบบต่าง ๆ > อนิเมะ

อนิเมะสั้นยาว 12 ตอน ผลิตโดยสตูดิโอแฟนเวิร์กส์ ออกอากาศทางช่อง Tokyo MX ตั้งแต่วันที่ 7 เมษายนถึงวันที่ 23 มิถุนายน พ.ศ. 2560 และออกอากาศในประเทศจีนในเดือนมีนาคม โดยมีความยาวต่อตอน 3-4 นาที วง Brian The Sun ร้องเพลงเปิดชื่อเพลงว่า "Sunny Side Up" ราเรโกะกำกับและเขียนบทที่อิมาจิเนียร์และแฟนเวิร์กส์ Tencent Penguin Pictures เป็นผู้วางแผนโครงการ
อนิเมะฤดูกาลที่สองความยาว 24 ตอนออกอากาศตั้งแต่วันที่ 9 กรกฎาคมถึง 17 ธันวาคม พ.ศ. 2561 อนิเมะฤดูกาลที่สามความยาว 12 ตอนจะออกอากาศในวันที่ 7 ตุลาคม พ.ศ. 2562
ในประเทศไทย อนิเมะโทรทัศน์ เสกให้หายพี่ชายจอมกวน  ่มีการเผยแพร่โดยลิขสิทธิ์ถูกต้องผ่านทาง WeTV
รูปแบบต่าง ๆ > ไลฟ์แอ็กชัน

ในปี พ.ศ. 2561 เน็ตฟลิกซ์เผยแพร่เสกให้หายพี่ชายจอมกวนในรูปแบบละครโทรทัศน์คนแสดง
แหล่งข้อมูลอื่น

Manhua page หน้าการ์ตูนจีน (จีน)
Anime official website เว็บไซต์ทางการของอนิเมะ (ญี่ปุ่น)
ไชน์ออน! บากูมัตสึแบดบอยส์!

| --- | --- |
ไชน์ออน! บากูมัตสึแบดบอยส์!

ブッチギレ！ (Bucchigire!)
ชื่อภาษาอังกฤษ: Shine On! Bakumatsu Bad Boys!
แนว: อิงประวัติศาสตร์
สร้างโดย: Twin Engine
อนิเมะโทรทัศน์
กำกับโดย: เท็ตสึโอะ ฮิรากาวะ
เขียนบทโดย: เท็ตสึโอะ ฮิรากาวะ
ดนตรีโดย: ยาซูฮารุ ทากานาชิ
สตูดิโอ: Geno Studio
เครือข่าย: Tokyo MX, BS11
ฉาย:  8 กรกฎาคม พ.ศ. 2565  –  23 กันยายน พ.ศ. 2565
ตอน: 12
ไชน์ออน! บากูมัตสึแบดบอยส์! (ญี่ปุ่น: ブッチギレ！; โรมาจิ: Bucchigire!) เป็นซีรีส์อนิเมะโทรทัศน์ออริจินัลญี่ปุ่น สร้างโดยเจโนสตูดิโอ และอำนวยการผลิตโดยทวินเอนจิน กำกับและเขียนบทโดยเท็ตสึโอะ ฮิรากาวะ รับผิดชอบดนตรีประกอบโดยยาซูฮารุ ทากานาชิ ออกอากาศตั้งแต่เดือนกรกฎาคมถึงกันยายน พ.ศ. 2565 ทางช่อง Tokyo MX และ BS11.
การผลิตและการฉาย

ซีรีส์อนิเมะโทรทัศน์ออริจินัลประกาศสร้างในวันที่ 24 มีนาคม พ.ศ. 2565 เท็ตซึโอะ ฮิรากาวะเป็นผู้กำกับที่เจโนสตูดิโอและยังเป็นผู้เขียนบท ยาซูฮารุ ทากานาชิรับผิดชอบดนตรีประกอบ ฮิโรยูกิ ทาเก นักเขียนมังงะเจ้าของผลงงานมังงะราชันย์แห่งภูตเป็นผู้ออกแบบตัวละครต้นแบบ ส่วนมาซาฟูมิ โยโกตะดัดแปลงแบบตัวละครสำหรับแอนิเมชัน ซีรีส์อนิเมะเริ่มออกอากาศในวันที่ 8 กรกฎาคม พ.ศ. 2565 ทางช่อง Tokyo MX และ BS11 เพลงเปิดชื่อเพลงว่า "Ichiban Hikare! -Bucchigire-" (一番光れ！-ブッチギレ-) โดยทากาโนริ นิชิกาวะ ส่วนเพลงปิดมีชื่อเพลงว่า "Danzai Democracy" (断罪デモクラシー) โดยจิโซ ซนไซ เนม-เลส
แหล่งข้อมูลอื่น

เว็บไซต์ทางการของอนิเมะ (ในภาษาญี่ปุ่น)
ไชน์ออน! บากูมัตสึแบดบอยส์! (อนิเมะ) ที่เครือข่ายข่าวอนิเมะ
โตเกียวเขต 24

| --- | --- |
โตเกียวเขต 24
東京24区 (Tōkyō Nijūyon-ku)
ชื่อภาษาอังกฤษ: Tokyo 24th Ward
อนิเมะโทรทัศน์
กำกับโดย: นาโอกัตสึ สึดะ
เขียนบทโดย: วิโอ ชิโมกูระ
ดนตรีโดย: ฮิเดยูกิ ฟูกาซาวะ
สตูดิโอ: โคลเวอร์เวิกส์
ถือสิทธิ์โดย: Plus Media Networks Asia
เครือข่าย: Tokyo MX, GYT, GTV, BS11, ABC, Mētele
ฉาย:  6 มกราคม พ.ศ. 2565  –  7 เมษายน พ.ศ. 2565
ตอน: 12
โตเกียวเขต 24 (ญี่ปุ่น: 東京24区; โรมาจิ: Tōkyō Nijūyon-ku) เป็นซีรีส์อนิเมะออริจินัลญี่ปุ่น ผลิตโดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2565